钦定古今图书集成/明伦汇编/氏族典/第451卷 > 《廖用贤尚友录》 > 范增
## 钦定古今图书集成/明伦汇编/氏族典/第451卷 > 《廖用贤尚友录》 > 范增

按《史记项羽本纪》，居鄛人。范增年七十，好奇计，说项
梁求楚怀王孙心，立为楚怀王，王以增为末将。梁死，
羽封增历阳侯，号亚父。劝羽杀沛公，不听。汉用陈平
计间楚君臣，羽疑增，稍夺之权。增怒曰：“天下事大定
矣，君王自为之。”归至彭城，疽发背死。